**ΕΙΚΟΝΕΣ ΓΙΑ ΑΦΟΡΜΗΣΗ**



 **ΤΟΥΛΙΠΕΣ**

Όταν αναφερόμαστε στην κρίση της τουλίπας, εννοούμε την κατάρρευση της τιμής της τουλίπας που έλαβε χώρα στην Ολλανδία το Φεβρουάριο του 1637. Της κρίσης προηγήθηκε η ξέφρενη αύξηση των τιμών της τουλίπας κατά τα προηγούμενα έτη, μια περίοδος που ονομάζεται σήμερα ως τουλιπομανία και αποτελεί την πρώτη ευρέως καταγεγραμμένη «φούσκα» στη σύγχρονη ιστορία.

Κατά τη διάρκεια του χειμώνα του 1636-37 οι τιμές της τουλίπας ανέβηκαν με ιλιγγιώδη ρυθμό, πράγμα που είχε σαν αποτέλεσμα την είσοδο στην αγορά κερδοσκόπων που δεν είχαν σκοπό να αγοράσουν πραγματικούς βολβούς, αλλά μόνο να τους μεταπωλήσουν για να αποκομίσουν κέρδος. Η κερδοσκοπία έφτασε στα ύψη με κάποιους βολβούς να αλλάζουν χέρια, στα χαρτιά πάντα, μέχρι και δέκα φορές τη μέρα. Η τιμή ενός βολβού έφτασε να αξίζει όσο οι μισθοί ενός εξειδικευμένου εργάτη για δέκα χρόνια. Κόσμος πουλούσε τις περιουσίες του για την απόκτηση ενός βολβού με σκοπό να τον μεταπωλήσει. Στις 3 Φεβρουαρίου η τιμή του βολβού έφτασε στο απόγειό της.

Oikonomika.com

Η "φούσκα" της τουλίπας δεν είναι η μοναδική. Τους τελευταίους πέντε αιώνες η ανθρωπότητα έχει έρθει αντιμέτωπη με  καταστροφικές οικονομικές "φούσκες". Όπως αναφέρεται σε μία έρευνα των συντακτών του CNNMoney.com οι οικονομικές "φούσκες" τις τελευταίες δεκαετίες αφορούσαν: την αγορά μετοχών το 1720 της εταιρείας South Sea co, την ανακάλυψη του χρυσού το 1848 στη Βόρεια Καλιφόρνια, την κατασκευή σιδηροδρόμων στις ΗΠΑ την δεκαετία 1860-70, την αγορά ποδηλάτων το 1890, τις εταιρείες ηλεκτρονικών το 1959, τους κατασκευαστές ηλεκτρονικών υπολογιστών το 1980-84, την αγορά ακινήτων και μετοχών στην Ιαπωνία το 1985-90, τις "dot com" εταιρείες του internet το 1997-2000 και τις επενδύσεις σε ακίνητα την πενταετία 2003-2007.



**Ισαάκ Νεύτων**

 ***Η «φούσκα της Ν. Θάλασσας»*** : ο μεγάλος επιστήμων *Ισαάκ Νεύτων* προέβλεψε το 1720 ότι θα έσπαγε η «φούσκα» της Εταιρείας της Νότιας Θάλασσας (South Sea Company) και πούλησε εγκαίρως τις μετοχές του αποκομίζοντας το σημαντικό για την εποχή κέρδος των 7.000 στερλινών. Σύντομα όμως καταλήφθηκε από μια *«παράλογη έξαψη»*, όπως την περιέγραψε, και επανατοποθέτησε τα χρήματά του στις ίδιες μετοχές. Το αποτέλεσμα ήταν να χάσει 20.000 στερλίνες όταν τελικώς η «φούσκα» έσκασε. Έτσι ο εφευρέτης του νόμου της βαρύτητας «ανακάλυψε» με τον χειρότερο τρόπο τους νόμους του χρηματιστηρίου.

Tovima.gr, άρθρο της Μποζανίνου Τάνιας (4/2/2001), Η ιστορία των κραχ





**Πίνακες του ζωργάφου Πωλ Γκωγκέν (υπήρξε και χρηματιστής)**



Πίνακας ΄΄πότε θα παντρευτείς;¨ που πωλήθηκε 300.000 δολάρια (αρχές 2015)

ΧΡΗΜΑΤΙΣΤΗΡΙΟ ΤΗΣ ΤΕΧΝΗΣ